section_heading: Okruživanje Turtucaiae (2. – 4. rujna)
paragraph_text: Rumunjski položaj postupno se pogoršavao. General Teodorescu bio je prisiljen odgovoriti na zahtjeve zapovjednika Sektora I i III za pojačanjima, te je u navedene sektore poslao svoje posljednje pričuve. Navedeno se pokazalo pogrešnim jer je glavni bugarski napad trebao biti izveden u Sektoru II (Jug). Unatoč Teodorescuovim pesimističnim izvještajima, rumunjski Glavni stožer zadržavao je nadu da će se tvrđava održati sve dok do nje ne dođu rumunjske i ruske snage iz smjera istoka ili da će garnizon uspjeti razbiti okruženje i povući se u Silistru. Dana 3. rujna rumunjske snage na desnom krilu bugarske 3. armije pokušale su pružiti pomoć Turtucaiai, ali ih je porazila bugarska 1. konjička divizija u selima Cociumar i Karapelit, gdje je brigada rumunjske 19. divizije pretrpjela gubitke od 654 ubijena ili ranjena i najmanje 700 zarobljenih vojnika.thumb|200px|[[August von Mackensen, zapovjednik Grupe armija Mackensen]]